ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
21 เม.ย. 2558

ตลาดหุ้น
แนวโน้มภาคบ่าย: มอง Upside จำกัด เน้นรอซื้อเมื่ออ่อนตัว
– ตลาดหุ้นไทยปรับขึ้นทดสอบ 1570 จุดอีกครั้ง มอง Upside ยังจำกัดจากความเสี่ยงที่ผลประกอบการไตรมาสแรกจะออกมาไม่ดีนัก และอาจนำไปสู่การปรับประมาณการของ Consensus ลง ทำให้ PE อาจปรับเพิ่มขึ้น  
– ทางฝ่ายเน้นไปที่หุ้นรายตัวในกลุ่ม ENERG, HELTH, TOURISM ที่คาดว่าผลประกอบการจะโดดเด่น ทางฝ่ายชอบ PTTGC, BDMS และ ERW รวมถึงหุ้นที่มี F-Score เด่นเพื่อลงทุนตลอดทั้งปี 58 นี้ โดยทางฝ่ายชอบ GFPT, STPI และ AP (Special Report วันที่ 9 เม.ย.)
– ตลอดช่วงสัปดาห์นี้ติดตามสถานการณ์ความคืบหน้าของการร่างรัฐธรรมนูญ ที่ตอนนี้อยู่ในขั้นตอนรับฟังความเห็นจาก สปช. เพราะมีการปรับรายละเอียดบางจุดที่เปราะบางต่อความเห็นที่หลากหลาย อาทิประเด็นที่มาและอำนาจ สว.  
– บ่ายนี้มองแนวต้าน 1570 – 1575 แนวรับประเมินที่ 1560 จุด
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,569.55 เปลี่ยนแปลง +9.23 จุด มูลค่าการซื้อขาย 18,717 ลบ.
แม้จะเปิดกระโดดในช่วงเช้า แต่โดยรวมยังอยู่ในช่วงของการพักตัว เครื่องมือตามกราฟ 60 นาทีให้สัญญาณอิงทางขึ้นที่ไม่รุนแรง คาดบ่ายยังเคลื่อนตัวออกด้านข้างทางบวกเล็กน้อย  ให้กรอบที่ 1565-1575 จุด  